
Relvaseaduse ja lõhkematerjaliseaduse muutmise seadus

§ 1. Relvaseaduse muutmine

Relvaseaduses tehakse järgmised muudatused:

1) paragrahvi 11 lõiget 1 täiendatakse pärast tekstiosa „§-s 11“ tekstiosaga „ ja § 833 lõikes 1“;

2) paragrahvi 11 lõike 7 punkt 2 muudetakse ja sõnastatakse järgmiselt:

„2) Kaitseliidu tegevliige või toetajaliige;“;

3) paragrahvi 11 lõike 7 punkt 3 muudetakse ja sõnastatakse järgmiselt:

„3) riigieelarvest tegevustoetust saava reservis olevate isikute esindusorganisatsiooni (edaspidi esindusorganisatsioon) liige.”;

4) paragrahvi 2 lõike 1 punktid 2–31 tunnistatakse kehtetuks;

[bookmark: _Hlk222559236]5) paragrahvi 2 lõike 1 punkti 12, § 24 lõike 1 punkte 1 ja 4, lõike 2 punkte 3 ja 9 ning § 353 lõike 1 punkti 1 täiendatakse pärast tekstiosa „osade,“ sõnaga „tulirelva“;

6) paragrahvi 3 lõike 1 punktist 1 ja lõike 2 punktist 1 jäetakse välja tekstiosa „avalikku võimu teostavatele“;

7) paragrahvi 3 lõike 2 punkti 2 täiendatakse pärast sõnu „valitsemisala asutustele“ sõnadega „ja Kaitseliidule“; 

8) paragrahvi 5 lõike 2 sissejuhatavas lauseosas asendatakse sõna „kolme“ sõnaga „kuue“;

9) paragrahvi 10 lõiget 2 täiendatakse pärast sõna „objekti“ tekstiosaga „hoiatamiseks,“;
[bookmark: _Hlk213924374]
10) paragrahvi 12 täiendatakse lõikega 4 järgmises sõnastuses:

„(4) Tulirelvade liigid laadimisviisi järgi on:
1) automaattulirelv – tulirelv, mis laeb ennast automaatselt iga kord pärast lasku ja millega saab päästiku ühekordsel vajutamisel teha rohkem kui ühe lasu;
2) poolautomaatne tulirelv – tulirelv, mis laeb ennast automaatselt iga kord pärast lasku ja millega saab päästiku ühekordsel vajutamisel teha ainult ühe lasu;
3) käsitsi laetav mitmelasuline tulirelv – tulirelv, mis laetakse iga kord pärast lasku padrunisalvest või -pesast käsitsi käitatava mehhanismiga;
4) ühelasuline tulirelv – ilma padrunisalveta tulirelv, mida laetakse enne iga lasku, pannes padruni käsitsi padrunipessa või relvaraua tagaosas olevasse laadimiskohta.“;

11) paragrahvi 121 lõike 1 punktist 1 jäetakse välja tekstiosa „– tulirelv, mille ümberlaadimine toimub automaatselt iga kord pärast lasku ja millega saab päästiku ühekordsel vajutamisel teha rohkem kui ühe lasu“;

12) paragrahvi 17 lõige 1 muudetakse ja sõnastatakse järgmiselt:

„(1) Laskemoon on terviklik padrun või selle komponent, kui selle soetamiseks on käesoleva seaduse § 19 lõike 3 kohaselt vajalik käesoleva seaduse §-des 32 ja 34 sätestatud soetamisluba või relvaluba.“;

13) paragrahvi 17 täiendatakse lõikega 11 järgmises sõnastuses:

„(11) Padrunikomponendid on:
1) püssirohi või muu paiskelaeng;
2) sütik;
3) kuul, haavel või muu lendkeha või pihtamislaeng;
4) padrunikest.“;

14) paragrahvi 17 lõike 2 punktis 1 asendatakse tekstiosa „või haavel“ tekstiosaga „, haavel või valgusrakett;“;

[bookmark: _Hlk222481297]15) paragrahvi 17 lõiget 2 täiendatakse punktiga 3 järgmises sõnastuses:

„3) paukpadrun – tulirelva, akustilise relva, gaasirelva või hoiatus- ja signaalrelva padrun, millel puudub lendkeha ja pihtamislaeng ning mis on ette nähtud helisignaali andmiseks.“;

16) paragrahvi 18 lõiget 1 täiendatakse punktidega 22–24 järgmises sõnastuses:

„22) enne 1870. aastat valmistatud tulirelva ja selle koopia tingimusel, et nendest ei saa tulistada käesoleva seaduse §-des 19 ja 20 nimetatud laskemoona;
23) laskekõlbmatuks muudetud relv, mille kohta on väljastatud komisjoni rakendusmääruse (EL) 2015/2403, millega kehtestatakse tulirelvade laskekõlbmatuks muutmise norme ja meetodeid käsitlevad ühised suunised, et tagada laskekõlbmatuks muudetud tulirelvade jäädav kasutuskõlbmatus (edaspidi Euroopa Komisjoni rakendusmäärus) III lisas sätestatud laskekõlbmatust tõendav dokument;
24) enne 2016. aasta 8. aprilli laskekõlbmatuks muudetud relv, mille kohta on käesoleva seaduse alusel väljastatud laskekõlbmatust tõendav tunnistus;“;

17) paragrahvi 18 lõige 3 muudetakse ja sõnastatakse järgmiselt:

[bookmark: _Hlk222691091]„(3) Piiramata tsiviilkäibega relva ja laskemoona käitlemisele kohaldatakse üksnes käesoleva paragrahvi lõigetes 4–9, käesoleva seaduse § 10 lõikes 1, § 28 lõikes 2, §-s 66, § 74 lõike 2 punktides 2 ja 3 ning §-s 751 sätestatut.“;
18) paragrahvi 19 täiendatakse lõigetega 21 ja 22 järgmises sõnastuses:

„(21) Piiratud tsiviilkäibega laskemoon on piiratud tsiviilkäibega relvas kasutatav laskemoon, püssirohi ja sütikud.

(22) Piiratud tsiviilkäibega laskemoona hoitakse käesoleva seaduse §-s 46 sätestatud nõuete kohaselt.“;

19) paragrahvi 19 täiendatakse lõikega 4 järgmises sõnastuses:

„(4) Piiratud tsiviilkäibega relvadele mõeldud laskemoona, püssirohtu ja sütikuid ei või soetada käesoleva seaduse § 29 lõikes 12 nimetatud 15-18-aastane isik paralleelrelvaloa alusel.“;

20) paragrahvi 20 lõike 4 punktid 3 ja 4 muudetakse ja sõnastatakse järgmiselt:

„3) lõhkelaskemoon – tulirelva laskemoon, mille kuulis on takistusega kokkupõrkel lõhkev laeng;
4) süütelaskemoon – tulirelva laskemoon, mille kuulis on kokkupuutel õhuga või kokkupõrkel takistusega süttiv keemiline segu;“;

21) paragrahvi 20 täiendatakse lõikega 41 järgmises sõnastuses:

„(41) Tsiviilkäibes keelatud padrunikomponendid on käesoleva paragrahvi lõike 4 punktides 1–5 nimetatud laskemoona kuul või muu lendkeha.“;

22) paragrahvi 201 lõiget 31 täiendatakse pärast sõna „kehti“ sõnaga „vähemalt“;

23) paragrahvi 24 lõike 1 esimene lause muudetakse ja sõnastatakse järgmiselt:

„Teenistus- ja tsiviilrelvade register on riigi infosüsteemi kuuluv andmekogu, mis on asutatud käesolevas seaduses sätestatud lubade ja Euroopa tulirelvapassi taotluste esitamiseks ja menetlemiseks, lubade ja passi väljastamiseks või sellest keeldumiseks, loa omajate, relvade ja laskemoona tüübikinnituste, relvade, tulirelva oluliste osade ja tulirelva lisaseadmete, laskemoona ning nende omanike ja valdajate üle arvestuse pidamiseks.“;

[bookmark: _Hlk213790575][bookmark: _Hlk222649507]24) paragrahvi 24 lõike 2 punkt 2 muudetakse ja sõnastatakse järgmiselt:

„2) loa omaja ja taotleja ning relvaomaniku isikukood ja sünniaeg, ees- ja perekonnanimi, kodakondsus, kontaktandmed ja isikut tõendava dokumendi andmed;“;

25) paragrahvi 24 lõiget 2 täiendatakse punktiga 21 järgmises sõnastuses:

“21) loa omaja ja taotleja tervisetõendi andmed;”;

26) paragrahvi 24 lõiget 7 täiendatakse pärast tekstiosa „osa,“ sõnaga „tulirelva“;

27) paragrahvi 24 lõige 10 muudetakse ja sõnastatakse järgmiselt:

„(10) Teenistus- ja tsiviilrelvade registri kaasvastutavad töötlejad on Politsei- ja Piirivalveamet ning Kaitsepolitseiamet. Kaasvastutavate töötlejate vastutuse ulatus ja volitatud töötleja määratakse registri põhimääruses.“;

28) paragrahvi 24 lõige 111 muudetakse ja sõnastatakse järgmiselt:

„(111) Teenistus- ja tsiviilrelvade registri alamregistrite, Kaitsepolitseiameti ja kriminaalpolitsei relvaregistri andmed, mis on kogumina või üksikult riigisaladus, salastatakse ning neid kasutatakse ja kaitstakse riigisaladuse ja salastatud välisteabe seaduses ning selle alusel antud õigusaktides sätestatud korras.“;

[bookmark: _Hlk213831098]29) paragrahvi 24 lõiget 14 täiendatakse punktiga 13 järgmises sõnastuses:

„13) kriminaalpolitsei relvaregistri erisused;“;

[bookmark: _Hlk213831456]30) paragrahvi 25 lõike 22 punktis 3 asendatakse sõna „relvahoidla“ sõnaga „hoiukoha“;

31) paragrahvi 25 lõige 61 muudetakse ja sõnastatakse järgmiselt:

„(61) Kui kollektsiooni kuuluvad üksnes padrunid või kuni kaheksa piiratud tsiviilkäibega relva, välja arvatud piiratud tsiviilkäibega külmrelvad, hoitakse neid relvakapis või relvahoidlas.“;

32) paragrahvi 25 lõige 7 muudetakse ja sõnastatakse järgmiselt:

[bookmark: _Hlk213954261]„(7) Kollektsiooni kuuluvaid sõjarelvi ja üle kaheksa piiratud tsiviilkäibega relva, välja arvatud piiratud tsiviilkäibega külmrelvad, tuleb hoida relvahoidlas käesoleva seaduse §-s 46 sätestatud tingimustel ja korras.“;

[bookmark: _Hlk222468194]33) paragrahvi 25 täiendatakse lõikega 71 järgmises sõnastuses:

[bookmark: _Hlk213954643]„(71) Piiratud tsiviilkäibega külmrelva tuleb hoida hoiukohas tingimustes, mis tagavad selle säilimise ja ohutuse ümbrusele ning välistavad sellele kõrvalise isiku juurdepääsu.“;

34) paragrahvi 26 lõigetest 5 ja 8 ning § 261 lõigetest 3 ja 7 jäetakse välja tekstiosa „või 3“;

35) paragrahvi 26 lõikes 10 asendatakse tekstiosa „4–7“ tekstiosaga „4–6“;

36) paragrahvi 29 täiendatakse lõikega 12 järgmises sõnastuses:

„(12) 16–18-aastane isik võib vallata jahitulirelva jahipidamiseks ja 15–18-aastane isik sporditulirelva vastava spordialaga tegelemiseks paralleelrelvaloa alusel tingimusel, et tal on selleks lapsevanema või eestkostja kirjalikku taasesitamist võimaldavas vormis nõusolek.“;

37) paragrahvi 29 lõike 2 teises lauses asendatakse sõna „ta“ tekstiosaga „tema, tema laps või eestkostetav“;

38) paragrahvi 29 lõike 3 kolmandas lauses asendatakse sõna „tal“ tekstiosaga „temal, tema lapsel või eestkostetaval“;

39) seadust täiendatakse §-ga 291 järgmises sõnastuses:

„§ 291. Tulirelva soetamine, omamine ja valdamine alaealise jahipidamise ning laskesporditegevuse toetamiseks

(1) Füüsiline isik võib soetada, omada ja vallata tulirelva käesoleva seaduse § 28 lõike 1 punktis 1 nimetatud otstarbel ka juhul, kui see on vajalik tema 16–17-aastase lapse või eestkostetava jahipidamise võimaldamiseks tingimusel et:
1) 16–17-aastane laps või eestkostetav on jahindusorganisatsiooni liige ning omab kehtivat jahitunnistust ning jahindusorganisatsiooni kinnitust regulaarse jahipidamise kohta;
2) soetatav tulirelv vastab jahiseaduse § 24 lõike 1 punktides 1 ja 2 sätestatud nõuetele.

(2) Füüsiline isik võib soetada, omada ja vallata tulirelva käesoleva seaduse § 28 lõike 1 punktides 2 ja 21 nimetatud otstarbel ka juhul, kui see on vajalik tema 12–17-aastase lapse või eestkostetava laskespordiga tegelemise võimaldamiseks tingimusel et:
1) 12–17-aastane laps või eestkostetav on laskespordiga tegeleva organisatsiooni liige ning omab laskeinstruktori või treeneri kinnitust regulaarse treeningtegevuse kohta;
2) soetatav tulirelv vastab konkreetse laskespordiala nõuetele.“;

40) paragrahvi 30 lõiget 2 täiendatakse pärast sõna „relvaluba“ sõnadega „või paralleelrelvaluba“;

41) paragrahvi 30 lõige 5 muudetakse ja sõnastatakse järgmiselt:

„(5) Välismaalane, kes on Eestis asuva Euroopa Liidu või NATO liikmesriigi diplomaatilise või konsulaaresinduse töötaja, võib soetada, omada ja vallata käesoleva seaduse § 29 lõikes 1 loetletud relva käesoleva seadusega kehtestatud korras Välisministeeriumi taotlusel Politsei- ja Piirivalveameti antud loa alusel tingimusel, et tal on kodakondsusjärgse riigi relvaluba.“;

42) paragrahvi 30 täiendatakse lõigetega 51 ja 52 järgmises sõnastuses:

„(51) Välismaalane, kes on Eestis asuva, käesoleva paragrahvi lõikes 5 nimetamata riigi diplomaatilise või konsulaaresinduse töötaja, võib soetada, omada ja vallata käesoleva seaduse § 29 lõikes 1 loetletud relva, käesoleva seadusega kehtestatud korras Välisministeeriumi taotlusel Politsei- ja Piirivalveameti antud loa alusel tingimusel, et:
1) ta on sellise riigi kodanik, kellega Eesti Vabariik on sõlminud salastatud teabe vastastikuse kaitse lepingu või
2) ta on muu riigi kodanik, kellele loa andmiseks on valdkonna eest vastutav minister andnud nõusoleku ning
3) tal on kodakondsusjärgse riigi relvaluba.

(52) Käesoleva paragrahvi lõike 51 punkti 2 kohaselt antud haldusakti aluseks olevaid põhjendusi, samuti menetluses kogutud teavet ja tõendeid ei avaldata, sealhulgas taotlejale, ulatuses, milles see võib ohustada Eesti Vabariigi, Euroopa Liidu, NATO, muu välisriigi või mõne muu rahvusvahelise organisatsiooni või rahvusvahelise kokkuleppega loodud institutsiooni julgeolekut või avaliku korra kaitset või milles sellele kohaldub seaduses sätestatud juurdepääsupiirang.“;

[bookmark: _Hlk222469093]43) paragrahvi 32 lõike 7 esimeses ja teises lauses asendatakse sõna „kolme“ sõnaga „kuue“;

44) paragrahvi 33 lõike 1 teises lauses asendatakse sõna „seitsme“ sõnaga „kümne“;

45) paragrahvi 34 lõike 15 punkt 3 tunnistatakse kehtetuks;

46) paragrahvi 34 täiendatakse lõigetega 16 ja 17 järgmises sõnastuses:

„(16) Isik, kes taotleb relvaluba käesoleva seaduse § 28 lõike 1 punktis 1 sätestatud otstarbel selleks, et toetada käesoleva seaduse § 291 lõikes 2 nimetatud alaealise jahipidamisega tegelemist, peab lisaks käesoleva paragrahvi lõikes 1 nimetatule tõendama, et alaealisel on:
1) kehtiv jahitunnistus ja
2) jahiorganisatsiooni kinnitus aktiivselt jahiorganisatsiooni tegevuses osalemise kohta.
(17) Isik, kes taotleb relvaluba käesoleva seaduse § 28 lõike 1 punktis 2 või 21 sätestatud otstarbel selleks, et toetada käesoleva seaduse § 291 lõikes 1 nimetatud alaealise laskespordiga tegelemist, peab lisaks käesoleva paragrahvi lõikes 1 nimetatule tõendama, et:
1) alaealine harjutab aktiivselt laskevõistlustel osalemiseks või osaleb laskevõistlustel, mida on tunnustanud laskespordiorganisatsioon või rahvusvaheline ametlikult tunnustatud laskespordiföderatsioon;
2) alaealine on vastava laskespordi organisatsiooni liige ning tal on laskeinstruktori või treeneri kinnitus regulaarses treeningtegevuses osalemise kohta.“;

47) paragrahvi 34 täiendatakse lõigetega 31 ja 32 järgmises sõnastuses:

„(31) 16-17-aastane isik, kes taotleb paralleelrelvaluba käesoleva seaduse § 28 lõike 1 punktis 1 nimetatud otstarbel peab, lisaks käesoleva paragrahvi lõikes 1 nimetatule tõendama, et tal on:
1) kehtiv jahitunnistus;
2) jahiorganisatsiooni kinnitus aktiivselt jahiorganisatsiooni tegevuses osalemise kohta;
3) lapsevanema või eestkostja kirjalikku taasesitamist võimaldavas vormis nõusolek.
(32) 15-17-aastane isik, kes taotleb paralleelrelvaluba käesoleva seaduse § 28 lõike 1 punktides 2 või 21 nimetatud otstarbel peab, lisaks käesoleva paragrahvi lõikes 1 nimetatule tõendama, et:
1) ta harjutab aktiivselt laskevõistlustel osalemiseks või osaleb laskevõistlustel, mida on tunnustanud laskespordiorganisatsioon või rahvusvaheline ametlikult tunnustatud laskespordiföderatsioon;
2) ta on vastava laskespordi organisatsiooni liige ning tal on laskeinstruktori või treeneri kinnitus regulaarses treeningtegevuses osalemise kohta;
3) tal on selleks lapsevanema või eestkostja kirjalikku taasesitamist võimaldavas vormis nõusolek.“;

48) paragrahvi 34 lõiget 6 täiendatakse punktiga 4 järgmises sõnastuses:

[bookmark: _Hlk222562886]„4) anda Eestis spordivõistlusel või treeningul osalemiseks või jahipidamiseks teise isiku kasutusse kuni viieks ööpäevaks käesoleva seadusega kehtestatud korras registreeritud relva, helisummuti, lasersihiku, öösihiku ja laskemoona tingimusel, et isik on Euroopa Liidu või NATO liikmesriigi kodanik ning tal on seda liiki sporditulirelva või jahitulirelva kohta antud relvaluba.“;

[bookmark: _Hlk222563151]49) paragrahvi 34 täiendatakse lõikega 62 järgmises sõnastuses:

„(62) Käesoleva paragrahvi lõike 6 punktis 4 nimetatud juhul relva kasutusse andmisel kohaldatakse relva väljastamisele ja tagastamisele käesoleva seaduse § 52 lõigetes 1–4 ja 6 sätestatud korda ja tingimusi.”;

50) paragrahvi 34 täiendatakse lõikega 72 järgmises sõnastuses.

„(72) Käesoleva seaduse § 29 lõikes 12 nimetatud 15-18-aastasele isikule väljastatud paralleelrelvaluba kehtib kuni isiku 19-aastaseks saamiseni.“;

51) paragrahvi 35 täiendatakse lõikega 61 järgmises sõnastuses:

[bookmark: _Hlk214134007]„(61) Relva käsitsemise katset ei pea sooritama jahitunnistust omav jahipidamise otstarbel püssile relvaluba või soetamisluba taotlev füüsiline isik, kelle jahieksami käigus sooritatud laskekatsest või suuruluki jahilaskekatse sooritamisest on möödunud vähem kui kuus kuud.“;

52) paragrahvi 35 lõike 10 punkt 1 muudetakse ja sõnastatakse järgmiselt:

„1) julgeolekuasutuse ametnikule, politseiametnikule, vanglaametnikule, demineerija kutsega Päästeameti ametnikule ja tegevväelasele, kellel on teenistus- või sõjaväerelva kandmise õigus ning kes vastab julgeolekuasutuse ametniku tervisenõuetele või politsei-, vangla-, pääste- või tegevteenistusse asumisel esitatavatele tervisenõuetele;“;

[bookmark: _Hlk214315636]53) paragrahvi 35 lõiget 10 täiendatakse punktiga 21 järgmises sõnastuses:

„21) tolliametnikule ja keskkonnakaitseinspektorile, kellel on teenistuses tulirelva kandmise õigus ja käesoleva seaduse §-s 351 sätestatud kehtiv tervisetõend;“;

[bookmark: _Hlk222563788]54) paragrahvi 353 lõike 1 punkti 1 täiendatakse pärast tekstiosa „osade,“ sõnaga „tulirelva“;

55) paragrahvi 36 lõike 1 punkt 6 muudetakse ja sõnastatakse järgmiselt:

„6) on karistatud karistusseadustiku §-s 911, 115, 116, 118, 1181, 1191, 120, 121, 151, 183, 185, 187, 200, 251, 255, 256, 263, 414, 415, 416, 418, 4181, 4182, 419, 420, 4232 või 424 sätestatud kuriteo eest;“;

[bookmark: _Hlk214136774]56) paragrahvi 401 lõiget 2 täiendatakse pärast tekstiosa „sihtasutuse liikmele,“ tekstiosaga „kes on Euroopa Liidu või NATO liikmesriigi kodanik ning“;

[bookmark: _Hlk222650674]57) paragrahvi 41 täiendatakse lõikega 21 järgmises sõnastuses:

„(21) Kui pikendatakse käesoleva seaduse § 28 lõike 1 punktis 21 nimetatud otstarbega relvaloa või paralleelrelvaloa kehtivust ning loa omajal puudub käesoleva seaduse § 34 lõikes 14 nimetatud tõend selle kohta, et ta on taotlemisele eelnenud 12 kuu jooksul osalenud laskevõistlusel, mille on korraldanud laskespordiorganisatsioon, või laskevõistlusel, kuhu on laskespordiorganisatsioon korraldajana kaasatud, võib loa omaja põhjendatud taotluse alusel lubada esitada tõendi selle kohta, et ta on osalenud vastaval laskevõistlusel taotluse esitamisele eelnenud 24 kuu jooksul.“;

58) paragrahvi 43 lõike 3 punktis 2 asendatakse arv „7“ arvuga „61“;

59) paragrahvi 43 täiendatakse lõikega 34 järgmises sõnastuses:

[bookmark: _Hlk222563931]„(34) Politsei- ja Piirivalveamet võib tunnistada soetamisloa või relvaloa kehtetuks, kui loa omaja on karistatud relva, tulirelva olulise osa või laskemoona soetamist, hoidmist, kandmist, vedu või kasutamist reguleerivas õigusaktis sätestatud nõude rikkumise eest.“;

60) paragrahvi 45 lõige 3 muudetakse ja sõnastatakse järgmiselt:

„(3) Tulirelva, välja arvatud revolvri, hoidmisel ei tohi padrun olla padrunipesas.“;

61) paragrahvi 45 lõikes 5 asendatakse tekstiosa „3, 4 ja 7“ tekstiosaga „3 ja 4“;

62) paragrahvi 46 lõige 5 muudetakse ja sõnastatakse järgmiselt:

„(5) Füüsiline isik võib hoida laskemoona järgmistes kogustes:
1) kuni 1200 padrunit isiku omandis või valduses olevate turvalisuse tagamise otstarbega tulirelvade kohta;
2) kuni 300 gaasirelva padrunit;
3) kuni 1000 padrunit iga vintraudse jahitulirelva kohta;
4) kuni 1000 padrunit iga sileraudse jahitulirelva kohta;
5) kuni 10 000 padrunit isiku omandis või valduses olevate sporditulirelvade kohta;
6) kuni 1 kg püssirohtu iga tulirelva kohta, kuid kokku mitte üle 5 kg;
7) kuni 10 000 sütikut.“;

63) paragrahvi 46 lõikest 6 jäetakse välja tekstiosa „relvadest eraldi lukustatavas osas“;

64) paragrahvi 46 lõige 7 tunnistatakse kehtetuks;

65) paragrahvi 46 lõige 8 muudetakse ja sõnastatakse järgmiselt:

[bookmark: _Hlk214148537]„(8) Relvaomaniku viibimisel hoiukohas võib ühte turvalisuse otstarbel registreeritud tulirelva ja kuni 50 padrunit hoida väljaspool relvakappi või relvahoidlat. Sel juhul tuleb relva ja selle laskemoona hoida hoiukohas, mis on kõrvalisele isikule raskesti avastatav ja kättesaadav.“;

66) paragrahvi 57 lõige 1 muudetakse ja sõnastatakse järgmiselt:

[bookmark: _Hlk214148007]„(1) Kohalikku relvavedu võib teostada füüsiline või juriidiline isik, kellel on relvaluba, soetamisluba, kollektsioneerimisluba või tegevusluba relvade valmistamiseks, hoidmiseks, ümbertegemiseks, parandamiseks või müügiks.“;

[bookmark: _Hlk214189812]67) paragrahvi 57 lõiked 4 ja 5 muudetakse ning sõnastatakse järgmiselt:

„(4) Kuni 20 tulirelva või kuni 25 000 padrunit võib vedada varjatult sõiduautoga. Suurema tulirelva ja laskemoona koguse veol tuleb kasutada kinnise veoseruumiga sõidukit, mille veoseruumi uksed on kindlalt suletud ja lukustatud.

(5) Kümne kuni 20 tulirelva või 10 000 kuni 25 000 padruni veol peab olema vähemalt üks relvastatud saatja, üle 20 tulirelva või üle 25 000 padruni veol aga vähemalt kaks relvastatud saatjat. Relvastatud saatjad võivad asuda relvi ja laskemoona vedava sõiduki kabiinis või relvi ja laskemoona vedavat sõidukit saatvas sõidukis.“;

[bookmark: _Hlk214190384]68) seaduse 10. peatüki pealkiri muudetakse ja sõnastatakse järgmiselt:

„10. peatükk
TEGEVUSLOA JA TEATAMISKOHUSTUS RELVADE JA LASKEMOONAGA SEONDUVATEL TEGEVUSALADEL“;

69) paragrahvi 66 pealkiri muudetakse ja sõnastatakse järgmiselt:

„§ 66. Loa- ja teatamiskohustus“;

[bookmark: _Hlk214876031]70) paragrahvi 66 täiendatakse lõigetega 5–7 järgmises sõnastuses:

„(5) Majandustegevusteate esitamise kohustus on järgmistel relvade ja laskemoona käitlemisega seonduvatel tegevusaladel tegutsemise alustamisel:
[bookmark: _Hlk222564786][bookmark: _Hlk216893033]1) lasketiiru pidamine lasketiirus tasulise teenuse osutamise õiguseta;
2) gaasipihusti, pneumorelva, hoiatus- ja signaalrelva ning nende laskemoona müük.

(6) Käesoleva paragrahvi lõike 5 alusel esitatav majandustegevusteade peab lisaks majandustegevuse seadustiku üldosa seaduse §-s 15 sätestatud andmetele sisaldama järgmisi andmeid:
[bookmark: _Hlk214208971]1) tegevusala täpne liik, sealhulgas kas tegevusala on seotud lasketiiru pidamise või gaasipihusti, pneumorelva, hoiatus- või signaalrelva müügiga;
2) tegevuskoha kirjeldus, sealhulgas kasutatavate ruumide asukoht ning relvade ja relvalaadsete esemete ohutuks käitlemiseks ettenähtud turvameetmed;
3) ettevõtja määratud relvade ja laskemoona käitlemise eest vastutava isiku ja tema asendaja nimi, isikukood ja kontaktandmed;
4) tegevusalal käideldavate pneumo-, hoiatus- ja signaalrelvade ning gaasipihustite liigid;
5) lasketiiru pidamise korral lasketiiru sisekorraeeskiri, ohutusjuhend, ohutusalade andmed, laskmise eest vastutava isiku nimi, isikukood ja kontaktandmed ning andmed käesoleva seaduse § 863 nõuetele vastavuse kohta.

[bookmark: _Hlk214876096](7) Teatamiskohustusega tegevusaladel tegutsemisele kohaldatakse käesoleva seaduse § 67 lõike 1 punktides 11 ja 5, §-des 671, 71, 72, 751 ja 84, § 86 lõikes 8 ning §-s 861 sätestatut.“;

71) paragrahvi 74 lõiget 2 täiendatakse punktiga 11 järgmises sõnastuses:

„11) müüa piiratud tsiviilkäibega relvale mõeldud laskemoona, püssirohtu ja sütikuid käesoleva seaduse § 29 lõikes 12 nimetatud 15-18-aastasele isikule paralleelrelvaloa alusel;“;

[bookmark: _Hlk222565114]72) seadust täiendatakse §-ga 751 järgmises sõnastuses:

„§ 751. Gaasipihusti, pneumorelva, hoiatus- ja signaalrelva ning nende laskemoona müük ning nende müümise üle arvestuse pidamine

(1) Teatamiskohustusega gaasipihusti, pneumorelva, hoiatus- ja signaalrelva ning nende laskemoona müüja on kohustatud:
1) nõudma relva ja laskemoona soetajalt isikut tõendava dokumendi esitamist;
2) nõudma relva ja laskemoona soetavalt välismaalaselt sihtriigi pädeva asutuse väljastatud soetamisloa esitamist, kui see on sihtriigis nõutav;
3) hoidma müügiks soetatud relvi ja laskemoona kohas ja tingimustes, mis tagavad nende säilimise ja ohutuse ümbrusele ning välistavad neile kõrvalise isiku juurdepääsu;
4) teavitama müügil oleva pneumorelva või hoiatus- ja signaalrelva kadumisest politseid.

[bookmark: _Hlk222565922](2) Keelatud on müüa gaasipihustit, pneumorelva, hoiatus- ja signaalrelva ning nende laskemoona:
1) isikule, kes ei esita oma isikut tõendavat dokumenti;
2) välismaalasele, kes ei esita sihtriigi pädeva asutuse väljastatud soetamisluba, kui see on sihtriigis nõutav;
3) alla 18-aastasele isikule;
4) kui relv või laskemoon on müüjale teadaolevalt defektne.

(3) Teatamiskohustusega gaasipihusti, pneumorelva, hoiatus- ja signaalrelva ning nende laskemoona müüja on kohustatud pidama eraldi arvestust relvade ja nende laskemoona kohta.

(4) Arvestust peetakse nii, et igal ajal oleks võimalik eristada müügiks soetatud relvad, müüdud relvad ja laskemoon.

(5) Arvestuse pidamiseks vajalikke andmeid ja dokumente säilitatakse kuni teatamiskohustusega tegevusalal tegutsemise lõppemiseni või selle keelamiseni. Tegevusalal tegutsemise lõpetamisel või selle keelamisel peab tegutsemise viimasel päeval arvestuse üle andma Politsei- ja Piirivalveametile, kes säilitab arvestust 30 aastat üleandmisest arvates.“;

73) paragrahvi 8333 lõike 1 punkt 1 muudetakse ja sõnastatakse järgmiselt:

„1) sõjarelva või selle olulise osa valmistamine;“;

74) paragrahvi 8333 lõike 1 punktist 6 jäetakse välja sõnad „lõhkeainet sisaldava“;

75) paragrahvi 8334 punkti 8 täiendatakse pärast sõna „vastutuskindlustus“ tekstiosaga „, kui ta taotleb käesoleva seaduse § 8333 lõike 1 punktis 3 nimetatud tegevusluba“;

76) paragrahvi 8335 lõike 3 punkt 9 tunnistatakse kehtetuks;

77) paragrahvi 8342 täiendatakse punktiga 6 järgmises sõnastuses:

„6) ettevõtjal on käesoleva seaduse §-s 8327 sätestatud vastutuskindlustus.“;

78) seadust täiendatakse §-ga 8360 järgmises sõnastuses: 

„§ 8360 . Riigi Kaitseinvesteeringute Keskuse osutatavad tasulised teenused 

(1) Riigi Kaitseinvesteeringute Keskus võib osutada ettevõtjatele järgmisi tasulisi teenuseid: 
1) laskemoona ja lahingumoona hoidmine; 
2) sõjarelva, relvasüsteemi, sõjarelva laskemoona ja lahingumoona edasitoimetamine; 
3) sõjarelva, relvasüsteemi, sõjarelva laskemoona ja lahingumoona vedamine; 
4) sõjarelva, relvasüsteemi, sõjarelva laskemoona, lahingumoona ja nende oluliste osade või laskemoona või lahingumoona tootmises lõhkeainet sisaldavate jääkide hävitamine; 
5) kaitsetööstuspargi katseplatsi kasutamise korraldamine; 
6) kaitsetööstuspargi haldamine. 

(2) Valdkonna eest vastutav minister kehtestab Riigi Kaitseinvesteeringute Keskuse osutatavate tasuliste teenuste täpsema loetelu, tasumäärad või tasu arvestamise alused ja tasuliste teenuste osutamise korra.“;

79) paragrahvi 84 lõige 7 muudetakse ja sõnastatakse järgmiselt:

[bookmark: _Hlk222676875]„(7) Lasketiiru, laskepaiga, laskevõistluse ja treeninglaskmise ohutusnõuded ning lasketiirus ja laskepaigas laskmise eest vastutava ja laskmist läbiviiva isiku kohustused kehtestab valdkonna eest vastutav minister määrusega.“;

80) paragrahvi 84 täiendatakse lõigetega 10–12 järgmises sõnastuses:

„(10) Teenistusrelvi käitlev asutus kontrollib oma lasketiiru ja laskepaiga vastavust käesoleva paragrahvi lõike 7 alusel kehtestatud nõuetele vähemalt üks kord aastas.

(11) Teenistusrelvi käitlev asutus teavitab käesoleva paragrahvi lõikes 10 nimetatud kontrolli tulemusest viivitamata käesoleva seaduse § 88 lõikes 2 nimetatud asutust.

(12) Käesoleva paragrahvi lõikes 10 nimetatud kontrolli korra kehtestab teenistusrelvi käitleva asutuse juht või tema volitatud ametnik.“;

81) paragrahvi 85 täiendatakse lõigetega 11 ja 12 järgmises sõnastuses: 

„(11) Kaitsevägi või Kaitseliit võib võimaldada ettevõtjatele kasutada tasu eest Kaitseväe ja Kaitseliidu harjutusvälja relvade, relvasüsteemide, lahingumoona, lahingu- ja muu tehnika katsetamiseks ja testimiseks, kui see ei takista Kaitseväe ega Kaitseliidu ülesannete täitmist.

(12) Kaitseväe ja Kaitseliidu harjutusvälja kasutada andmise otsustamise tingimused ja kasutamise korra, ettevõtjaga sõlmitava lepingu sõlmimise tingimused ja korra, tasumäärad või tasu arvestamise alused käesoleva paragrahvi lõikes 11 sätestatud tegevusteks kehtestab valdkonna eest vastutav minister määrusega.“;

[bookmark: _Hlk222566389]82) paragrahvi 86 lõike 8 teises lauses asendatakse sõna „lapsele“ sõnaga „isikule“;

[bookmark: _Hlk222566638]83) seadust täiendatakse §-ga 863 järgmises sõnastuses:

[bookmark: _Hlk222677063]„§ 863. Lasketiirus ja laskepaigas laskmise eest vastutava isiku ja laskmist läbiviiva isiku määramine

(1) Laskmise eest vastutava isiku määrab lasketiiru või laskepaiga omanik, valdaja või laskmist korraldav organisatsioon kirjaliku otsusega.

(2) Laskmist läbiviiva isiku määrab lasketiiru omanik, valdaja, laskmist korraldav organisatsioon või laskepaiga valdaja või laskmise eest vastutav isik. Otsus tuleb teha kirjalikku taasesitamist võimaldavas vormis.

(3) Laskmise eest vastutav isik peab olema laskeinstruktor käesoleva seaduse § 861 tähenduses.

(4) Laskmist läbiviival isikul peab olema Eestis väljastatud relvaluba või laskeinstruktori, lasketreeneri või laskesportlase litsents, mille on välja andnud Eesti laskespordiorganisatsioon või rahvusvaheliselt tunnustatud laskespordiorganisatsiooni esindus.

(5) Käesoleva paragrahvi lõigetes 3 ja 4 sätestatud nõuet ei kohaldata Kaitseväe, Kaitseliidu, valitsusasutuse või sisekaitselise rakenduskõrgkooli määratud laskmise eest vastutava isiku ja laskmist läbiviiva isiku suhtes.

(6) Lasketiirus või laskepaigas võib iseseisvalt lasta isik, kes on määratud laskmist läbiviivaks isikuks.“;

84) paragrahvi 891 pealkirjas asendatakse tekstiosa „või laskemoona“ tekstiosaga „, laskemoona või tulirelva lisaseadme kasutamise ja“;

85) paragrahvi 891 lõikes 1 asendatakse tekstiosa „või laskemoona“ tekstiosaga „, laskemoona või tulirelva lisaseadme kasutamise,“;

86) paragrahvi 91 täiendatakse lõigetega 49 - 52 järgmises sõnastuses:

„(49) Isik, kellel on enne käesoleva lõike jõustumist vaid üks tulirelv, peab tagama käesoleva seaduse § 46 lõikes 3 sätestatud nõuetele vastava hoiukoha hiljemalt enne relvaloa kehtivuse pikendamist.

(50) Kui isik on tegutsenud enne käesoleva lõike jõustumist käesoleva seaduse § 66 lõikes 5 nimetatud tegevusaladel, siis on tal kohustus esitada majandustegevusteade käesolevas seaduses sätestatud korras hiljemalt 2027. aasta 1. märtsiks.

(51) Isik, kelle valduses on enne käesoleva lõike jõustumist tulirelva paukpadrun, kuid kellel sellise laskemoona käitlemise õigus puudub, võib seda omada ja vallata 24 kuu jooksul käesoleva lõike jõustumisest arvates. 

(52) Kui käesoleva paragrahvi lõikes 51 nimetatud isik on samas lõikes nimetatud tähtaja jooksul esitanud Politsei- ja Piirivalveametile taotluse, mille alusel võib tal tekkida õigus tulirelva paukpadrunit käidelda, , võib ta paukpadrunit omada ja vallata kuni käitlemise õiguse tekkimiseni või taotluse rahuldamata jätmise otsuse jõustumiseni.“.

§ 2. Lõhkematerjaliseaduse muutmine

Lõhkematerjaliseaduse § 1 lõiget 3 täiendatakse pärast tekstiosa „Kaitseliidu,“ tekstiosaga „Riigi Kaitseinvesteeringute Keskuse,“.


§ 3. Seaduse jõustumine

(1) Käesoleva seaduse § 1 punktid 78 ja 81 jõustuvad 2027. aasta 1. märtsil.

(2) Käesoleva seaduse § 1 punktid 12, 13 ja 15 jõustuvad 2027. aasta 1. juulil.

[bookmark: _Hlk67992359]


[bookmark: _Hlk66788165]Lauri Hussar
Riigikogu esimees

Tallinn,		2026
Esitab õiguskomisjon teisele lugemisele 12.10.2026.
Komisjoni ettepanek on eelnõu teine lugemine lõpetada.

(kinnitatud digitaalselt)

Madis Timpson
Õiguskomisjoni esimees

